Álftaneslaug hefur verið tekin í notkun . ÍAV sáu um byggingu laugarinnar en verkið fólst í byggingu 25 metra útisundlaugar , vaðlaugar fyrir börn , öldulaugar , steyptum pottum og byggingu 12,5 metra langrar innilaugar ásamt viðbyggingu við íþróttahúsið . Að auki var gengið frá undirstöðum vatnsrennibrautar sem er 10 metra há og 80 metra löng og er hæsta rennibraut landsins . Húsið er staðsteypt á tveimur hæðum með límtrésbilum í lofti og er rúmlega 2.600 fermetrar að stærð . Þar er einnig rekin heilsurækt og veitingastaður .